奉贈賀郎詩一首
作者：高適
朝代：唐

paragraphs: 報[賀]（駕）郎，莫潛藏。
障門終不免，何用漫思量。
清酒濃如雞，臛㹠與白羊。
不論空蒜酢，兼要好椒薑。
姑娣能無語，多言有侍娘。
不知何日辦，急共婦平章。
如其意不決，請問阿耶孃。
（見伯二九七六卷）（按：原卷連錄四首詩，不署作者。
前三首爲《自薊北歸》、《宴別郭尚書》、《題李別駕壁》〖原卷缺題〗皆高適作，疑此詩亦爲其所作。
）。